**Onliner.by** — рускамоўны беларускі вэб-сайт пра лічбавую тэхніку, які змяшчае тэматычныя публікацыі, а таксама каталог лічбавай і побытавай электроннай тэхнікі. Паводле рэйтынгу кампаніі Alexa, Onliner.by уваходзіць у лік найбольш наведвальных сайтаў у Беларусі.

На Onliner.by таксама размешчаны найбольш папулярны беларускі форум.

Гісторыя
--------

Сайт адкрыўся 14 лютага 2001 года. 

20 снежня 2014 года сайт быў выключаны з рэестра нацыянальнай даменнай зоны Аператыўна-аналітычным цэнтрам пры прэзідэнце Беларусі за парушэнне заканадаўства аб гандлю. Увечары таго ж дня сайт аднавіў дзейнасць на домене Onliner.ru.

Паводле слоў намесніка міністра гандлю Беларусі Ірыны Наркевіч, міністэрства на працягу года неаднаразова выносіла папярэджанні сайту, падкрэcліўшы, што падобныя інтэрнэт-пляцоўкі спрыяюць таму, каб сегмент рынку захліснуў галапуючы скачок цэн. Галоўны рэдактар сайта Дзяніс Блішч у афіцыйнай заяве адказаў, што выступае за цывілізаванае развіццё інтэрнэт-гандлю і абарону правоў спажыўцоў, а таксама робіць усё, каб адпавядаць міністэрскім патрабаванням, у тым ліку па прасоўванні айчынных тавараў.

Кампанія ліквідавала ўсе парушэнні ў заканадаўстве аб гандлі, выяўленыя Мінгандлем, у сувязі з чым Аператыўна-аналітычны цэнтр пры прэзідэнце даў указанне тэхнічнаму адміністратару вярнуць дамен Onliner.by у рэестр нацыянальнай даменнай зоны, што і было зроблена 6 студзеня 2015 года.

### Палітычны крызіс 2020-х гадоў

Асноўны артыкул: **Пратэсты ў Беларусі (2020—2021)**
У час асвятлення пратэстаў у Беларусі 17 кастрычніка 2020 года была затрымана журналістка Дар’я Спявак. 19 кастрычніка 2020 года суд Кастрычніцкага раёна Мінска (суддзя — Алена Жывіца) прысудзіў ёй 13 сутак адміністрацыйнага арышту паводле 23.34 КоАП Беларусі.

12 ліпеня 2021 года партал паведаміў пра адключэнне каментароў на сайце, бо рэдакцыя асцерагалася за сваю бяспеку і больш не магла гарантаваць бяспекі тым, хто выказваецца пад навінамі. З 2021 г партал перастаў асвятляць вострыя ўнутрапалітычныя пытанні і сінаптычна апісваў СВА Расіі ва Украіне.

Зноскі
------

1. ↑  Alexa Internet — 1996. Праверана 1 снежня 2017.<a href='https://wikidata.org/wiki/Track:Q230051'></a>
2. ↑  onliner.by - Site Info from Alexa (англ.)(недаступная спасылка). Архівавана з першакрыніцы 5 верасня 2015. Праверана 20 лістапада 2009.
3. ↑  Рэйтынг рускамоўных форумаў Архівавана 6 жніўня 2009. (англ.) — Big-Boards
4. ↑  Аб прыняцці мер па выкананні заканадаўства аб гандлі Архівавана 23 снежня 2014.
5. ↑  Onliner.by выключаны паводле рашэння Аператыўна-аналітычнага цэнтра пры прэзідэнце; сайт запрацаваў на onliner.ru
6. ↑  Байнэт збірае подпісы за вяртанне Onliner.by
7. ↑  Onliner.by вярнулі ў рэестр нацыянальнай даменнай зоны, доступ да сайта адкрыты
8. ↑  Фотакор Яна Трусіла атрымала 13 сутак за сваю прафесійную дзейнасць  (бел.).  Новы Час (2 лістапада 2020). Праверана 25 студзеня 2021.
9. ↑  Onliner.by адключыў каментары на сайце, бо баіцца за чытачоў і за сябе  (бел.).  Белсат (12 ліпеня 2021). Праверана 13 ліпеня 2021.

Спасылкі
--------

* Onliner.by
* Каталог лічбавай тэхнікі
* Форум Onliner.by

|  |  |
| --- | --- |
| ⚙️   У сацыяльных сетках | У Кантакце · Facebook · LinkedIn · Telegram · Твітэр |
| Фота, відэа і аўдыё | Instagram · YouTube |

| ⛭Беларускія інтэрнэт-парталы |
| --- |
| 
* Date.bs
* Diva.by
* Kosht.com
* NP.by
* Onliner.by
* Open.by
* Telegraf.by
* TUT.BY
* Точка BY
* Uvaga.by

 |